open-index/open-wikipedia-markdown huggingface dataset:
Lana (laite)

**Lana** on maapintojen tasoittamiseen ja muotoiluun käytettävä työlaite tai itsenäinen työkone.  Se soveltuu myös mm. lumen auraukseen.

Traktoriin nostolaitteisiin kiinnitettävä **takalana** (perälevy, takalevy) koostuu rungosta ja teräosasta. Teräosan kulmaa voidaan kääntää suhteessa ajosuuntaan ja usein kääntää 180 astetta vetävästä asennosta työntäväksi. Teräosan leikkaava laita on yleensä kestävämpää kulutusterästä. Takalana kiinnitetään nostolaitteeseen, jolla sen korkeutta ja leikkuu kulmaa säädetään. Hienostuneemmissa malleissa on enemmän säätöjä ja ne ovat kopista ohjattavissa.

Moniteräiset traktorin vetämät **tielanat** ovat hinattavia tai puolihinattavia.

**Laatikkolana** (engl. box blade) koostuu laatikosta, jonka takaosassa on kiinteä kaksihuulinen terä. Avoimessa etuosassa on kultivaattorin tapaiset säädettävät terät. Takaosan terällä voidaan lanata eteen ja taaksepäin. Laatikon avulla maamassaa voidaan siirtää eteenpäin ilman, että se tursuaa reunoilta ulos. Etuosan terillä voidaan pehmittää lanattavaa aluetta.

**[[Tiehöylä]]** eli tiekarhu  on ajettava lana.

## Katso myös
*Luettelo maatalouskoneista vuodenkierron mukaan
Teidenlitutilli

**Teidenlitutilli** (*Descurainia bourgeauana*) on ristikukkaiskasvien heimoon kuuluvan litutillien kasvisuvun pensas. Se kasvaa endeemisenä eli kotoperäisenä Teiden rinteillä Teneriffalla Kanariansaarilla.

## Kuvaus
Teidenlitutilli kasvaa Teiden rinteillä yli 2&nbsp;000 metrin korkeudessa. Sitä ei voi olla huomaamatta sen kukinnan aikaan keväällä. Sen puolipallomainen kasvumuoto suojaa sitä vuoriston ankarilta olosuhteilta luomalla eräänlaisen mikroilmaston sille.

### Varsi ja lehdet
Teidenlitutillin lehdet ovat ohuen karvan peittämät. Lehtilapa on syvään pariliuskainen.

### Kukat ja hedelmät
Teidenlitutillin kukinto on tähkämäinen terttu. Kukinnot sijoittuvat oksien kärkiin. Kukkien pitkät kukkaperät ovat vaakatasossa. Kukkien keltaiset terälehdet ovat kooltaan 3–4 millimetriä ja verholehdet alle 2,5 millimetriä.

Teidenlitutillin tieteellinen nimi tulee ranskalaisen kasvitieteilijä Eugène Bourgeaun (1815–1877) sukunimestä.

## Kuvia

Descurainia bourgaeana Tenerife 2.jpg|Teidenlitutillin kukinto.
Descurainia bourgaeana Tenerife 1.JPG|Teidenlitutillipensas 2100 metrin korkeudessa. Edessä oleva lintu on kanariankirvinen, Teiden kansallispuisto.
TeideN1.jpg|Teidenlitutilliä kukkimisen aikaan keväällä.


## Lähteet
* 

### Viitteet

## Aiheesta muualla
* 
* 
*
Arto Höylä

**Arto Höylä** (s. 3. lokakuuta 1960) on suomalainen kiihdytysautoilija.

Höylä aloitti kilpailemisen kiihdytyskisoissa vuonna 1988 katuautoilla ja aktiiviura kesti aina vuoteen 2010 saakka.

Höylä voitti Top Alcohol -luokan Suomen mestaruuden vuonna 1993 ja SM-pronssia vuosina 1994 ja 1996. Hän osallistui Top Methanol Dragster -luokan Euroopan mestaruussarjaan vuosina 1995, 1996, 1998 ja 2004-2010

## Lähteet
Wielingen (F910)

**Wielingen** (runkonumero F910) oli Belgian merivoimien vuonna 1976 vesillelaskettu Wielingen-luokan fregatti.

## Valmistus
Alus tilattiin Temsestä Boelwerfiltä, missä köli laskettiin 5. maaliskuuta 1974. Alus laskettiin vesille 30. maaliskuuta 1976 ja otettiin palvelukseen 20. tammikuuta 1978.

## Palvelus
Alus poistettiin palveluksesta 2006 ja se myytiin 2008 Bulgarian laivastolle, joka nimesi sen *Verniksi* runkonumerolla 42.

## Lähteet
*

### Viitteet
Westdiep (F911)

**Westdiep** (runkonumero F911) oli Belgian merivoimien vuonna 1975 vesillelaskettu Wielingen-luokan fregatti.

## Valmistus
Alus tilattiin Antwerpenistä Cockerillilta, missä köli laskettiin 2. syyskuuta 1974. Alus laskettiin vesille 8. joulukuuta 1975 ja otettiin palvelukseen 20. tammikuuta 1978.

## Palvelus
Alus poistettiin palveluksesta 5. lokakuuta 2005 ja se myytiin 2008 Bulgarian laivastolle, joka nimesi sen *Gordiksi* runkonumerolla 43.

## Lähteet
*

### Viitteet
Wandelaar (F912)

**Wandelaar** (runkonumero F912) oli Belgian merivoimien vuonna 1977 vesillelaskettu Wielingen-luokan fregatti.

## Valmistus
Alus tilattiin Temsestä Boelwerfiltä, missä köli laskettiin 5. maaliskuuta 1975. Alus laskettiin vesille 21. kesäkuuta 1977 ja otettiin palvelukseen 3. lokakuuta 1978.

## Palvelus
Alus poistettiin palveluksesta ja se myytiin 2004 Bulgarian laivastolle, joka nimesi sen *Drazkiksi* runkonumerolla 41.

## Lähteet
*

### Viitteet
Paratriathlon kesäparalympialaisissa 2020

**[[Paratriathlon]]issa** kilpailtiin **[[Kesäparalympialaiset 2020|Tokion paralympialaisissa 2020]]** toista kertaa. Kilpailut pidettiin Odaiba Marine Parkissa. Kilpailut käytiin 28. ja 29. elokuuta 2021. Kilpailuja oli kahdeksan, joista neljä oli miehille ja neljä naisille. Kaikki kilpailut olivat yksilökilpailuja. Yhteensä urheilijoita paratriathloniin osallistui 80. Menestynein maa oli Yhdysvallat, jonka urheilijat saavuttivat viisi mitalia, joista kolme kultaisia.

## Karsinnat
Yhdestä maasta sai osallistua yhteen kilpailuun korkeintaan kaksi urheilijaa. Rajoitus ei koskenut erillisiä kutsuja. Paralympialaisiin kutsuttiin kahdeksan urheilijaa. Jos isäntämaa Japani ei ollut saanut kumpaakin sukupuolta edustavaa urheilijaa paralympialaisiin, niin kutsuja käytettiin siten, että paralympialaisiin osallistui vähintään yksi japanilainen mies- ja yksi naisurheilija. Loput urheilijat valittiin rankingin perusteella.

## Mitaliyhteenveto

### Miehet

### Naiset

## Lähteet
Andrea Miniatures

**Andrea Miniatures** on espanjalainen pienoismallifiguureita valmistava yritys. Yrityksen perustivat vuonna 1983 veljekset Fernando ja Carlos Andrea. Figuurien lisäksi Andrea Miniatures valmistaa erilaisia pienoismalli- ja dioraamatarvikkeita sekä julkaisee pienoismalleihin liittyviä kirjoja.

## Lähteet
Westhinder (F913)

**Westhinder** (runkonumero F913) oli Belgian merivoimien vuonna 1976 vesillelaskettu Wielingen-luokan fregatti.

## Valmistus
Alus tilattiin Antwerpenistä Cockerillilta, missä köli laskettiin 6. joulukuuta 1975. Alus laskettiin vesille 30. maaliskuuta 1976 ja otettiin palvelukseen 20. tammikuuta 1978.

## Palvelus
Alus poistettiin palveluksesta 1993 ja romutettiin.

## Lähteet
*

### Viitteet
Raippaheinät

**Raippaheinät** (*Enteropogon*) on heinäkasvien (Poaceae) heimoon kuuluva pieni kasvisuku. Sukuun luetaan kuuluvaksi 17 lajia.

Raippaheiniä tavataan etenkin Saharan eteläpuoleisessa Afrikassa.

## Lajeja
* *[[Enteropogon acicularis]]*
* *[[Enteropogon barbatus]]*
* *[[Enteropogon brandegeei]]*
* *[[Enteropogon chlorideus]]*
* *[[Enteropogon coimbatoriensis]]*
* *[[Enteropogon dolichostachyus]]*
* *[[Enteropogon longiaristatus]]*
* *[[savanniraippaheinä|Enteropogon macrostachyus]]* – savanniraippaheinä
* *[[Enteropogon minutus]]*
* *[[Enteropogon mollis]]*
* *[[Enteropogon monostachyos]]*
* *[[Enteropogon paucispiceus]]*
* *[[Enteropogon prieurii]]*
* *[[Enteropogon ramosus]]*
* *[[Enteropogon rupestris]]*
* *[[Enteropogon sechellensis]]*
* *[[Enteropogon unispiceus]]*

## Lähteet
M Lamar

**M Lamar** (s. 29. toukokuuta 1972 Mobile, Alabama, Yhdysvallat) on *[[Orange Is the New Black]]* -sarjassa näytelleen Laverne Coxin identtinen kaksoisveli. Lamar näytteli Coxin roolihahmoa Marcusta eli Sophia Bursetia sarjassa ennen Bursetin sukupuolenkorjausta.
Konstantin von der Pahlen

**Konstantin Ivanovich von der Pahlen** () J:13. tammikuuta (G: 24. tammikuuta) 1830 Jelgava – J:4. toukokuuta (G: 15. toukokuuta) 1912 Pietari) oli baltiansaksalainen kreivi, Venäjän oikeusministeri ja valtiosihteeri vuosina 1867–1878. Hän siirtyi tuomioistuimesta oikeuskansleriksi vuonna 1878 ja tuli myöhemmin virassaan valituksi Venäjän valtakunnanneuvoston jäseneksi.. 

## Perhe
Hänen isänsä oli kapteeni ja Kaucminden kartanon isäntä Johann von der Pahlen (1784–1856), ja hänen äitinsä oli kreivitär Sofia von Medem (1799–1872).

Pahlen avioitui 1857 Pietarissa kenraali Karl Wilhelm von Tollin (1777–1842) tyttären kreivitär Helenen (1832–1910) kanssa. Avioliitosta heille syntyi seitsemän lasta:
* Marie (1858–1927), keisarinna.
* Peter (1859–1912), Venäjän suurlähettiläs Haagissa.
* Konstantin (1861-1923), Venäjän valtiomies ja Sophie Luise Tatjana Freiin von Nikolayn (1862–1943) puoliso.
* Helene (1863–1952), Viron piirinvalvojan ja paronin Theodor Pilar von Pilchaun (1858–1916) puoliso.
* Eugenie (1865–?), Liivinmaan maaherran ja paronin Adolf Pilar von Pilchaun (1851–1925) puoliso.
* Natalie (1866–1929), kreivi Arnold von Medemin (1865–1899) puoliso.
* Johann (1869–1941), kamariherra ja Karin von Schubertin (1885–1952) puoliso.

## Ura
Pahlen toimi Pietarin tuomioistuimessa vuonna 1852 ja aloitti työt oikeusministeriössä vuonna 1854. Hänet nimitettiin 1864 Pihkovan kuvernööriksi ja hänestä tuli oikeusministerin avustaja sekä keisarin päätöksellä myös valtiosihteeri vuonna 1867. Samana vuonna hänet nimettiin Venäjän oikeusministeriksi, missä tehtävässä hän oli vuoteen 1878. Hän sai kreivin arvonimen vuonna 1878, toimi evankelis-luterilaisen yhteisön avustusrahaston johtajana vuosina 1880–1890, ja vuonna 1904 hänestä tuli kuvernööri.

Hän nykyaikaisti Venäjän oikeuslaitoksen alaisuudessa toimineet vankilat ja asevelvollisuuslain sekä selkeytti poliisin toimintatehtävät. Pahlen sai työpanoksestaan huomiota myös Aleksanteri III:lta ja Nikolai II:lta. Hänet palkittiin Pyhän Annan kolmannen luokan tunnustuspalkinnolla ja hänet korotettiin Pyhän Vladimirin ritarikunnan IV:n ja II:n luokkaan sekä Pyhän Andreaksen ritarikuntaan.

## Kuvagalleria

Tiedosto:KonstantinPahlen.jpg|Kreivi Konstantin (1850).
Tiedosto:Helene Pahlen.jpg|Konstantin aviopuoliso Kreivitär Helene Charlotte Louise von Toll (1860).
Tiedosto:Palen by Repin.jpg|Kreivi K. I. Palen I. Ilja Repin luonnoksessa (1901).


## Lähteet

## Aiheesta muualla
*https://runeberg.org/tieto/7/0034.html Konstantin von der Pahlen (viitattu 23.5.2020)
*
* 
* 
*
Asfalttihuopa

**Asfalttihuopa** ( < , maapiki) oli asfaltilla kyllästetty lumppu- tai selluloosapahvi, jota käytettiin rakennusten vesikaton peitteenä tai muualla kosteutta eristävänä kerroksena. Ennen ensimmäistä maailmansotaa asfaltiksi kutsuttiin puhdasta bitumia, myöhemmin asfaltiksi on kutsuttu bitumin ja kiviaineksen seosta.

Asfalttihuovan edeltäjä oli ruotsalaisen Arvid Faxen 1780-luvulla keksimä kivipaperi (). Se oli valmistettu kastamalla paperi tervan ja hiekan seokseen. Oulussa ja Turussa tehtiin 1820-luvulla kokeiluja molemmilta puolilta tervatulla vuorauspaperilla. Se kiinnitettiin lautakaton päälle tasakantanauloilla ja pinnoitettiin hartsin, tervan ja punamullan seoksella. Ennen seoksen kuivumista pintaan siroteltiin hiekkaa, hienojakoista pajakuonaa ja tiilijauhoa, joilla vuorauspaperi saatiin pinnaltaan kivimäiseksi.

Asfalttihuopaa alettiin tuoda Suomeen 1870-luvulla ja siitä tulikin pian suosittu katemateriaali kaupunkien puutaloihin. Suomessa sen valmistus alkoi 1876 Turun Asfalttihuopatehtaassa, jossa huovat kyllästettiin luonnonasfaltilla. Jo 1880-luvulla kehitettiin menetelmä tislata maaöljystä bitumia huopien kyllästysaineeksi.

Vuonna 1922 ilmestynyt Tavarasanakirja piti nimityksiä asfalttihuopa ja kattohuopa samaa asiaa tarkoittavina. Siihen aikaan kaupoista oli ostettavissa useanlaisia kattohuopalajeja, joista toiset tarvitsivat ajoittain pinnan sivelyn eli ”tervauksen” ja toiset kestivät katteena ilman sivelyä. Kattohuopa valmistettiin yleensä villasta tai pehmeistä kuiduista, joiden lisänä käytettiin paperia, ja näin saatu vanuke kyllästettiin kuumassa asfalttitervassa. Joidenkin kattohuopalaatujen pinta hiekoitettiin ja jotkin toiset kyllästettiin kumia muistuttavilla aineilla. Yleensä vaikeasti syttyvä kattohuopa soveltui myös pärekaton kattamiseen.

Vähän myöhäisempi eli 1930-luvulla ilmestynyt Iso tietosanakirja piti asfalttihuopakattoa halpana, tulenkestävänä ja muutenkin kestävänä, kunhan rakennuksessa ei tapahtunut muodonmuutoksia. Sitä varten piti tehdä ruodelaudoitus pontatuista laudoista ja se tarvitsi kattokaltevuudeksi vähintään 10–15 astetta. Asennettu asfalttihuopakatto tuli sivellä kivihiilitervalla ja hiekoittaa. Kirja mainitsi, että vielä parempi maine oli bitumiinihuopakatoilla.

Otavan iso tietosanakirja ilmestyi 1960-luvulla ja sen mukaan asfalttihuopa ja kattohuopa merkitsivät samaa asiaa. Tällaisessa kateaineessa oli bitumilla tai kivihiilitervalla kyllästetty raakahuopa, joka tavallisesti oli lumppu- tai selluloosahuopaa tai vaativissa kohteissa juutti-, asbestikuitu- tai lasikuitukudosta. Pinnan sirotteena käytettiin hiekkaa tai talkkia. Näihin aikoihin oli tullut käyttöön myös menetelmä valaa huovan pintaan muovikalvo, joka mahdollisti huovan käärimisen rullalle ilman sen kerrosten kiinniliimautumista, ja näin käsitellyn huovan kyllästysaine ei myöskään alkanut valua, vaikka kattoon kohdistui auringonpaiste.

## Katso myös
*Bitumikermi

## Lähteet
*

### Viitteet
Palsa-museo

Kittiläläisen taiteilija Kalervo Palsan (1947 – 1987) työtä ja elämää esittelevä **museo** sijaitsee Palsan kotitalossa. Talon pihapiirissä on myös hänen Getsemaneksi kutsumansa ateljeemökki. Museon omistaa Kauko Sorjosen säätiö, joka osti sen vuonna 2011 ja restauroi huonoon kuntoon pääseet rakennukset. Kittilän keskustan tuntumassa sijaitsevalla asuinalueella sijaitseva museo on avoinna kesäaikaan. 

## Lähteet
Savanniraippaheinä

**Savanniraippaheinä** (*Enteropogon macrostachyus*) on raippaheinien (*Enteropogon*) sukuun kuuluva heinäkasvilaji. Se on monivuotinen ja mätästävä heinälaji, joka kasvaa korkeintaan metrin korkuiseksi. Sen tyvitupet ovat kaljuja ja useimmat hieman köliselkäisiä. Lajin kukintona on yleensä yksittäinen, 7–20 cm pitkä terttu. Hyvin harvoin terttuja voi olla kaksi tai kolme. Tähkylät ovat joko kaksi- tai kolmikukkaisia, mutta yleensä kolmikukkaisia. Kolmikukkaisten tähkylöiden ulkohelpeet ovat 0,7–1 cm pitkiä ja kaksikukkaisten tähkylöiden 0,4–0,5 cm pitkiä. Ulkohelpeet ovat vihneellisiä, ja vihneet ovat 1–1,8 cm pitkiä.

Savanniraippaheinää tavataan laajalti Saharan eteläpuoleisessa Afrikassa. Sitä kasvaa alavilla mailla aina 1480 metrin korkeudelle asti. Laji kasvaa varjoisilla kasvupaikoilla erilaisilla kausivihannilla metsämailla sekä usein termiittikeoilla.

## Lähteet

## Aiheesta muualla
* Laji.fi: Savanniraippaheinä (''Enteropogon macrostachyus'')
Arnulf Metziläinen

**Arnulf Metziläinen**, ranskaksi **Saint Arnoul de Metz**, (n. 580 Nancy – 16. heinäkuuta 640 Remiremont) oli Metzin piispa.

Frankkilaisena ylimyksenä hän palveli Austrasian kuningas Teodebert II:n hovissa. Vuonna 613 hän johti kuitenkin Pipin I:n kanssa ylimystön kapinaa Brunhildea vastaan. Kapina johti lopulta Brunhilden tuhoon ja Frankkien valtakunnan yhdistymiseen, kun Neustrian kuningas Klotar II nousi kaikkien frankkien kuninkaaksi. Arnulfista tuli piispa samana vuonna. 

Arnulf toimi vuodesta 623 kuningas Dagobert I:n neuvonantajana yhdessä Pippinin kanssa. Vuonna 629 Arnulf vetäytyi politiikasta ja ryhtyi erakoksi. Arnulfin poika Ansegisel meni naimisiin Pippinin tyttären Beggan kanssa. Heidän poikansa Pipin Heristalilainen oli Kaarle Suuren isoisoisä. Sen vuoksi karolingeja on joskus kutsuttu myös arnulfingeiksi Arnulfin mukaan.

## Lähteet
Kevojärvi

**Kevojärvi** () on Suomen järvi, joka sijaitsee Lapin maakunnassa, Utsjoen kuntakeskuksesta noin 25 kilometriä etelään. Järvi kuuluu Tenon vesistöön. Valtatie 4 kulkee järven sivuitse sen itäpuolelta. Turun yliopiston Lapin tutkimuslaitos Kevo sijaitsee Kevonniemen kärjessä järven etelärannalla. Tutkimusaseman yhteydessä sijaitsevat myös Ilmatieteen laitoksen mittausasemat Utsjoki-Kevo sekä Kevojärvi. Näistä jälkimmäinen otettiin käyttöön vuonna 2010 ja se sijaitsee matalammalla, lähellä järven pintaa.

Järven suurin syvyys on 35 m ja keskisyvyys 11,1 m. Järven pintalämpötila on korkeimmillaan heinäkuussa, jolloin se on keskimäärin 14 astetta. Talvisin keskimääräinen jään paksuus on 75&nbsp;cm. Kevojärvi jäätyy loka-marraskuussa ja jäät lähtevät touko-kesäkuussa.

Kalalajistoon kuuluvat ahven, harjus, lohi ja nieriä.

Kevojärveen laskevat Utsjoen yläjuoksu järven eteläpäässä sekä Kevojoki ja Čársejohka järven länsipäässä. Laskujokena toimii Utsjoen alajuoksu järven pohjoispäässä. Kapean luusuan vuoksi Kevojärvi on altis vedenkorkeuden vaihteluille ja sen vedenkorkeutta on mitattu vuodesta 1962 alkaen. Keskivedenkorkeus on 74,86 m ja keskimääräinen vuotuinen vaihtelu 274&nbsp;cm. Ylin mitattu vedenkorkeus on ollut 78,89 m toukokuussa 1978 ja alin 74,42 m maaliskuussa 1998. Näiden erotus, 447&nbsp;cm, on suurin Suomessa mitattu luonnontilaisen järven vedenkorkeuden vaihtelu.

## Lähteet
Culex abominator

**Culex abominator** on hyttysten (Culicidae) heimoon ja kaksisiipisten (Diptera) lahkoon kuuluva hyönteinen. Lajin kuvasi tieteelle ensimmäisen kerran Frederick Knab vuonna 1909.

## Levinneisyys
Lajia tavataan Texasissa, Yhdysvalloissa.

## Lähteet
Riitta Rajamäki

**Riitta Rajamäki** (o.s. **Mikkola**) (s. 29. syyskuuta 1951) on uransa lopettanut suomalainen pesäpalloilija. Vuosina 1973–1982 Rajamäki pelasi pesäpallon SM-sarjassa 106 runkosarjaottelua Seinäjoen Maila-Jussien ja Vetelin Urheilijoiden joukkueessa. Rajamäki valittiin yhdeksän kertaa Itä–Länsi-otteluun ja hänet valittiin vuoden pesäpalloilijaksi 1977 sekä viisi kertaa vuoden lukkariksi 1973, 1977, 1978, 1979 ja 1981.

Rajamäki on kilpaillut yleisurheilun veteraanisarjoissa ja saavutti vuonna 2022 keihäänheitossa yli 70-vuotiaiden MM-hopeaa.

## Saavutukset
### Pelaajana
* 1 SM-kulta: 1977
* 3 SM-hopeaa: 1976, 1978, 1979
* 1 SM-pronssia: 1975
* 9 Itä–Länsi-ottelua: 1973, 1975, 1976, 1977, 1978, 1979, 1980, 1981, 1982
* Vuoden pesäpalloilija: 1977
* Vuoden lukkari: 5 (1973, 1977, 1978, 1979, 1981)

## Lähteet
Charles Frédéric Girard

**Charles Frédéric Girard** (8. maaliskuuta 1822 Mulhouse, Ranska – 29. tammikuuta 1895 Neuilly-sur-Seine, Ranska) oli ranskalainen luonnontieteilijä, joka oli erikoistunut iktyologiaan ja herpetologiaan. Girard kuvasi urallaan varsinkin kollegansa Spencer Fullerton Bairdin kanssa lukuisia kalalajeja, kuten kalalajit ruskoplaty (*Xiphophorus couchianus*) sekä moskiittokala (*Gambusia affinis*) ja käärmelajit *[[Rena dulcis]]* sekä teksasinkalkkarokäärme (*Crotalus atrox*). Girard julkaisi urallaan yhteensä 450 tieteellistä julkaisua kolmella kielellä.

## Lähteet
Constantin Boije af Gennäs

**Constantin Axel Lenid Boije af Gennäs** (15. huhtikuuta 1854 Porvoon mlk – 25. toukokuuta 1934 Porvoo) oli Suomen Pelastusarmeijan ensimmäinen johtaja ja vapaakirkollinen vaikuttaja vanhasta suomalaisesta Boije af Gennäsin suvusta.

Boije af Gennäsin vanhemmat olivat eversti Adolf Vilhelm Boije af Gennäs ja Anna Charlotta Matilda Grundelstjerna ja puolisot vuodesta 1880 Hilda Maria Carolina Ulrika Sasse (k. 1895) ja vuodesta 1899 Elin Naima Eleonora Rosenberg (k. 1843). Boije af Gennäs kävi lähetysopistoa Ruotsissa 1873–1874 ja toimi maallikkosaarnaajana ja Ruotsin lähetysseuran lähettinä Suomessa vuodesta 1879. Vuonna 1880 hän perusti Helsingin työkoti- ja yömajayhdistyksen ja toimi sen puheenjohtajana 1880–1890. Hän omisti Ilolan kartanon Porvoon maalaiskunnassa 1909–1932. Boije af Gennäs oli valtiopäivämies aatelissäädyssä 1882, 1885, 1888, 1891, 1894, 1897, 1899, 1900, 1904–1905 ja 1905–1906.

Boije af Gennäs koki 16-vuotiaana uskonnollisen herätyksen ja ryhtyi vapaan herätyksen tunnustajaksi. Boije oli vapaakirkollisen liikkeen tunnetuimpia henkilöitä Suomessa ja hänen toimestaan perustettiin muun muassa Helsingin Vieraskotiyhdistys ja sen Pursimiehenkatu 10:ssä sijainnut yömaja. Kun vapaakirkollinen liike sai oman saarnaajan Helsinkiin Boije alkoi kiertää maaseudulla saarnamatkoilla ja hän julkaisi myös sanomalehtisiä ja kirjoitti hengellisiä lauluja. Helsinkiin palattuaan hän toimi yömajan isännöitsijänä. Kiinnostus sosiaalisiin kysymyksiin johti hänet Pelastusarmeijan kadettikouluun Englantiin 1889 ja hänestä tuli Suomen Pelastusarmeijan ensimmäinen johtaja. Hän oli tehtävässä kuitenkin vain vuoden ja keskittyi sen jälkeen kartanonsa hoitamiseen, vaikka säilyttikin yhteydet uskonyhteisöihinsä. Hän oli maanviljelijänä Suomen ensimmäisiä vuoroviljelyä soveltaneita ja harrasti kasvinjalostusta, kehittäen muun muassa kaura- ja ruislajikkeita. Boije keskittyi ensin juhannusrukiin puhtaaksiviljelyyn ja jalostukseen. Sen jälkeen tuli kauralajien vuoro, ja Suomessa yleisenä viljelty Ilolan aikainen kaura oli Boijen jalostama. Näitä seurasivat sitten muut ruislaadut ja Nordherne. Boije kävi myös valtion lähettämänä ulkomailla tutkimassa kasvinjalostusmenetelmiä.

Upseeri ja virka- ja valtiopäivämies Knut Adolf Boije af Gennäs oli Constantin Boije af Gennäsin veli.

## Lähteet
Nelli Matulan diskografia

Suomalaisen laulajan ja lauluntekijän Nelli Matulan diskografia koostuu yhdestä studioalbumista, yhdestätoista singlestä ja kolmesta musiikkivideosta. Tämän lisäksi hän on vieraillut useiden muiden artistien kappaleilla.

Nelli Matula solmi levytyssopimuksen Rähinä Recordsin kanssa keväällä 2016. Hänen ensimmäinen single ”Kato vaan” julkaistiin  27. heinäkuuta 2016, ja se nousi Suomen virallisen striimauslistan sijalle 43. Myöhemmin kappale striimasi kultaa. Matulan toinen single ”Lemmikki” julkaistiin lokakuussa 2016. Se nousi striimauslistan sijalle 29 ja radisoittolistan sijalle 68. Kappale striimasi platinaa. Maaliskuussa 2017 Matula julkaisi singlen ”Mun kaa kahden”, joka nousi striimauslistan sijalle 43. Joulukuussa julkaistiin ”Tää ei oo ohi”, joka kapusi latauslistan kärkeen sekä single- ja striimauslistan kahdeksanneksi. Kappale striimasi myös kultaa. Toukokuussa 2018 Matula julkaisi singlen ”Et oo menos minnekään”, joka nousi striimauslistan sijalle 48.

Helmikuussa 2019 Nelli Matula solmi uuden levytyssopimuksen Universal Musicin kanssa. Hänen ensimmäinen single levy-yhtiöllä ”Helposti särkyvää” julkaistiin toukokuussa 2019. Se nousi single- ja striimauslistan sijalle seitsemän. Elokuussa Matula julkaisi singlen ”Koske”, joka kapusi single- ja striimauslistan viidenneksi. Matulan esikoisalbumi *[[Jumalatar (albumi)|Jumalatar]]* julkaistiin 9. elokuuta 2019. Se nousi Suomen virallisen albumilistan kuudenneksi ja on striimannut platinaa.

Vuonna 2020 Matula julkaisi kaksi singleä, joista ”Sukupuuttoon” nousi singlelistan sijalle kahdeksan. Vuonna 2021 julkaistiin singlet ”Lelu” ja ”Tulevaisuuteen”, joista ensimmäinen nousi singlelistan kuudenneksi. Alkuvuodesta 2022 Matula julkaisi vielä kaksi singleä toiselta albumiltaan *Kiltti tyttö*, joka julkaistiin 1. huhtikuuta 2022.

## Studioalbumit

## Singlet

### Vierailijana

## Musiikkivideot

## Lähteet
Helmikillinen

**Helmikillinen** (*Aphanius mento*) on hammaskillien (Cyprinodontidae) heimoon kuuluva kalalaji. 
## Ulkonäkö ja koko
Helmikillinen on pronssinhohtoinen kala, ja sillä on kyljissä vaaleanpunaisia läikkiä. Sen suurin tavattu pituus on 8 senttimetriä.
## Elinympäristö ja levinneisyys
Helmikillinen elää subtrooppisissa, makeissa vesissä. Paras elinlämpötila helmikilliselle on 10–25 celsiusastetta. Sen elinympäristöä ovat matalat vedet, joissa se elää kasvillisuuden seassa. Helmikillinen elää järvien bentaalisilla alueilla. Laji on levinnyt Aasiaan, jossa sitä tavataan Iranissa, Irakissa, Syyriassa, Jordaniassa, Israelissa, Libanonissa ja Turkissa.
## Ravinto ja elintavat
Helmikillinen syö hyönteisten toukkia, äyriäisiä ja leviä. Se lisääntyy vuoden lämpiminä kuukausina.

## Lähteet
Johan Johnsson (jääkiekkoilija)

**Johan Johnsson** (s. 16. tammikuuta 1993 Jönköping) on ruotsalainen jääkiekkoilija, pelipaikaltaan keskushyökkääjä. Hän pelaa SHL-seura Linköping HC:n riveissä. Johnssonin tähän asti paras SHL-kausi tehopisteillä mitaten oli kausi 2018-19, jolloin hän teki 11 tehopistettä.

Johnsson on pelannut HV71:n paidassa 3 SHL-kautta. Hän jatkaa seurassa kaudella 2019-20. Johnsson laukoo vasemmalta.

## Lähteet
Mustaturska

**Mustaturska** (*Raniceps raninus*) on nuijaturskien (Ranicipitidae) heimoon kuuluva kalalaji. 
## Ulkonäkö ja koko
Mustaturska muistuttaa suuresti turskaa, mutta se on tummempi ja sillä on vain yksi selkäevä turskalla ollen niitä kolme. Mustaturska on tavallisesti 20 senttimetrin mittainen. Sen suurin tavattu pituus on 30 senttimetriä.
## Elinympäristö ja levinneisyys
Mustaturskaa tavataan pohjoisella Atlantin valtamerellä. Lajia ei tavata Suomesta, mutta tavataan Ruotsista.
## Ravinto ja elintavat
Mustaturska syö meritähtiä, äyriäisiä, matoja, nilviäisiä ja sitä pienempiä kaloja.

## Lähteet
Taidekeskus Väinölä

**Taidekeskus Väinölä** on Varkauden keskustassa, Päiviönsaaressa sijaitseva taidekeskus, jonka näyttelytiloissa esitellään taidetta. Rakennuksessa toimii myös kahvila ja siellä on taiteilijoiden ateljetiloja. Kesäisin rakennuksessa on esitellään naivismia suositulla *ILOA – Naivistit Varkaudessa* -näyttelyllä.

Taidekeskus Väinölän käytössä oleva hirsirunkoisen puutalon rakennutti A. Ahlström Oy vuonna 1913. Se oli alkujaan kahden perheen asuintalo, ja oli asuinkäytössä vuoteen 1983 asti. Vuonna 1983 rakennus siirtyi Varkauden kaupungille yhdessä viereisen tiilirunkoisen, tehtaan hotellina tunnetun rakennuksen kanssa. Saneerauksen jälkeen puurakennukseen muutti kaupungin kulttuuritoimisto, ja sitä käytettiin myös yhdistysten kokoontumispaikkana. Kaupunki asetti rakennuksen myyntiin, ja keväästä 1999 lähtien tiloissa on toiminut taidegalleria ja -kehystämö. Talo sai nimen Taidekeskus Väinölä rakennuksen alkuperäisen Väinölä-nimen mukaisesti. Viereinen tehtaan hotelli toimii nykyään Varkauden museon ja Varkauden taidemuseon näyttelytilana.

## Lähteet

## Kirjallisuutta
*
7412 Linnaeus

**7412 Linnaeus** on suuri päävyöhykkeen asteroidi, jonka löysi Eric Walter Elst La Sillan observatoriossa vuonna 22. syyskuuta 1990. Asteroidi on tunnettu väliaikaisella tunnuksella ****. Asteroidin albedo on 0,091. Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on noin .

Asteroidi on nimetty ruotsalaisen luonnontieteilijä Carl von Linnén (1707-1778) mukaan.

## Lähteet
Maksim Kazakov

**Maksim D. Kazakov** (ven. Максим Казаков, s. 27. maaliskuuta 1993 Omsk, Venäjä) on venäläinen jääkiekkoilija, pelipaikaltaan hyökkääjä. Hän edustaa VHL-seura HK Tambovia. Kazakov on pelannut ammattilaistasolla vuodesta 2013 lähtien. Hän laukoo oikealta.

## Ura
Kazakov debytoi KHL-liigassa Avangard Omskin paidassa kaudella 2013–2014. Hän teki tulokaskaudellaan kuusi tehopistettä. Seuraavalla kaudella Kazakov edusti Omskia, muttei pelannut yhtäkään ottelua KHL:ssä.

Kaudella 2015–2016 Kazakov toimi Metallurg Novokuznetskin varakepteenina. Hän siirtyi kesken kauden takaisin Omskin riveihin ja seuraavaksi kaudeksi Admiral Vladivostokiin. Kaudella 2018–2019 Kazakov edusti Sibir Novosibirskia. Hän aloitti kauden 2019–2020 Sibirissä, mutta siirtyi ensin VHL-liigan Metallurg Novokusnetskiin ja sieltä Humo Taškentiin.

## Lähteet
Suomalaisen ruoan päivä

**Suomalaisen ruoan päivää** () vietetään 4. syyskuuta. Suomalaisen ruoan päivän on perustanut Hyvää Suomesta -merkki, yhdessä niiden yli 300 suomalaisen ruoanvalmistajan kanssa, joiden tuotteille kotimaisuuden takaava merkki on myönnetty. Juhlapäivällä halutaan nostattaa suomalaista ruokaa ja sen tekijöitä sekä vahvistaa kuluttajien tietoisuutta ruoan suomalaisesta alkuperästä.

Vuonna 2020 Suomen Elintarviketeollisuusliitto nimesi Suomalaisen ruoan päivän vuoden 2020 Tähtiteko ehdokkaaksi 

## Lähteet
Channa longistomata

**Channa longistomata** on käärmeenpäiden (Channidae) heimoon kuuluva kalalaji.

## Ulkonäkö ja koko
Lajin pisin tavattu yksilö oli 15,6 senttimetrin mittainen.

## Elinympäristö ja levinneisyys
Laji elää trooppisissa olosuhteissa. Se on levinnyt Aasian Vietnamiin.

## Lähteet
Indianapolis Racers

**Indianapolis Racers** oli jääkiekkojoukkue, joka pelasi WHA-liigassa vuosina 1974–1978. Joukkuetta edusti muun muassa Wayne Gretzky, Mark Messier, Marcel Dionne ja Dave Keon. Racers voitti kaudella 1975–1976 WHA:n itäisen divisioonan mestaruuden.
Oren Peli

**Oren Peli** (s. 21. tammikuuta 1970) on israelialais-yhdysvaltalainen elokuvaohjaaja, elokuvatuottaja ja käsikirjoittaja. Hänet tunnetaan parhaiten vuoden 2007 elokuvasta *[[Paranormal Activity]]*.

## Filmografia
### Ohjaajana
* *[[Paranormal Activity]]* (2007)
* *[[Area 51 (elokuva)|Area 51]]* (2015)

### Tuottajana
* *Paranormal Activity* (2007)
* *[[Paranormal Activity 2]]* (2010)
* *[[Riivattu (elokuva)|Riivattu]]* (2011)
* *[[Paranormal Activity 3]]* (2011)
* *[[River]]* (2012)
* *[[Chernobyl Diaries]]* (2012)
* *[[Paranormal Activity 4]]* (2012)
* *[[The Bay (elokuva)|The Bay]]* (2012)
* *[[The Lords of Salem]]* (2013)
* **' (2013)
* ''[[Paranormal Activity: Merkityt]]'' (2014)
* ''Area 51'' (2015)
* **' (2015)
* *[[Paranormal Activity: The Ghost Dimension]]* (2015)
* ** (2018)

### Käsikirjoittajana
* *Paranormal Activity* (2007)
* *River* (2012)
* *Chernobyl Diaries* (2012)
* *Area 51* (2015)

## Aiheesta muualla
*
Pyöräily kesäparalympialaisissa 2020

**[[Pyöräily]]ssä** kilpaillaan **[[Kesäparalympialaiset 2020|Tokion paralympialaisissa 2020]]** 10. kertaa. Maantiepyöräilykilpailut järjestetään Fuji Speedwaylla ja ratapyöräilykilpailut Izu Velodromilla. Ratapyöräilykilpailut kisataan 26. – 29. elokuuta ja maantie 1. – 4. syyskuuta. Ratapyöräilyssä on yhteensä 17 kilpailutapahtumaa, joista yhdeksän on miehille, seitsemän naisille ja yksi sekajoukkuekilpailu. Maantiepyöräilyssä on 34 kilpailutapahtumaa, joista 20 on miesten kilpailuja, 13 naisten ja yksi sekaviestikilpailu. Paralympialaisiin osallistuu yhteensä 230 pyöräilijää, joista 150 on miehiä.

## Karsinnat
Yhdestä maasta saa osallistua yhteen kilpailuun korkeintaan kolme urheilijaa pois lukien maantiepyöräilyn yksilökilpailut, joissa raja on viisi pyöräilijää. Yhden urheilijan pitää osallistua vähintään kahteen kilpailuun. 70 pyöräilijää (45 miestä, 25 naista) valitaan maantieteellisten rankingien perusteella. Tämä ranking tarkasteltiin 31. joulukuuta 2018. 150 urheilijaa (100 miestä, 50 naista) valitaan maailmanlaajuisen rankingin perusteella. Tämä ranking otetaan 7. kesäkuuta 2020. Viisi miestä ja viisi naista kutsutaan paralympialaisiin erillisellä kutsulla.

## Aikataulu

## Mitaliyhteenveto

### Ratapyöräily

#### Miehet

#### Naiset

#### Seka

### Maantiepyöräily

#### Miehet

#### Naiset

#### Seka

## Lähteet
Darling (ohjelmisto)

**Darling** on macOS (OS X) yhteensopivuuteen tähtäävä avoimen lähdekoodin ohjelmisto Linuxille. Ohjelman tarkoitus on toimia ABI-yhteensopivana kerroksena, joka mahdollistaa macOS-ohjelmien ajamisen ilman muutoksia Linuxilla. Ohjelman alkuperäinen kehittäjä on Luboš Doležel. Darling käyttää GNUstepiä totetutuksessaan. Pelkän yhteensopivuuskerroksen lisäksi se toteuttaa Darwin-ytimen objektitiedostolatauksen.

## Lähteet

## Aiheesta muualla
* Projektin kotisivut 
* Projektin lähdekoodit Github-palvelussa
Itämerihaaste

Vuonna 2007 Helsingin ja Turun kaupungit tekivät yhteisen aloitteen Itämeren suojelemiseksi ja käynnistivät Itämerihaasteen, jonka tavoite on sitouttaa kaupunkeja, kuntia ja organisaatioita vapaaehtoisiin Itämeren suojelutoimenpiteisiin. Helsingin ja Turun kaupungit toteuttavat vapaaehtoisia suojelutoimenpiteitä yhteisten toimenpideohjelmien kautta. Ensimmäinen toimenpideohjelma toteutettiin vuosina 2008-2013, toinen vuosina 2014-2018 ja kolmas toteutetaan vuosien 2019-2023 aikana. Toimenpideohjelmat huomioivat EU:n Itämeren alueen strategian  ja Itämeren suojelukomission suositukset Itämeren suojelun edistämiseksi sekä alueelliset ympäristöstrategiat ja -ohjelmat. Vuosien 2019-2023 toimenpideohjelman viisi päämäärää ovat:

* Kirkkaat rannikkovedet
* Hyvinvoiva meriluonto
* Puhdas ja turvallinen vesiliikenne
* Suunnitelmallinen vesialueiden käyttö
* Aktiivinen Itämeri-kansalaisuus

Itämerihaaste järjestää yhteistyössä verkostojäsenten kanssa mm. yleisölle avoimia tapahtumia, kuten rantatalkoita. Itämerihaaste on kasvanut kansainväliseksi verkostoksi, johon kuuluu lähes 300 eri toimijaa Itämeren alueelta.

## Lähteet
Kirby Dach

**Kirby Dach** (s. 21. tammikuuta 2001 St. Albert, Alberta, Kanada) on kandalainen jääkiekkoilija, joka edustaa NHL-seura Montréal Canadiensia. Dach on pelipaikaltaan keskushyökkääjä. Chicago Blackhawks varasi Dachin  kolmantena pelaajana yhdysvaltalaisen Jack Hughesin ja suomalaisen Kaapo Kakon jälkeen.

Heinäkuussa 2022 Blackhawks kauppasi Dachin Montréal Canadiensiin vaihdossa ensimmäisen ja kolmannen kierroksen varausvuoroihin vuoden 2022 varaustilaisuudessa.

Syyskuussa 2022 Dach teki Canadiensin kanssa neljävuotisen ja yhteensä 13,5 miljoonan dollarin arvoisen jatkosopimuksen.

## Lähteet
Bowen Byram

**Bowen Byram** (s. 13. kesäkuuta 2001 Crambrook, Brittiläinen Kolumbia, Kanada) on kanadalainen jääkiekkoilija, joka edustaa NHL-seura Buffalo Sabresia. Colorado Avalanche varasi Byramin NHL:ään  neljäntenä pelaajana.

Byram aloitti NHL-uransa Colorado Avalanchessa vuonna 2021, mutta hänen ensimmäisiä kausiaan varjostivat useat aivotärähdykset ja muut loukkaantumiset. Kaudella 2021–2022 hän teki ensimmäisen NHL-maalinsa ja voitti Stanley Cupin Avalanchessa, kirjaten yhdeksän syöttöpistettä 20 pudotuspeliottelussa. Kaudella 2022–2023 Byram pelasi loukkaantumisten värittämän runkosarjan, mutta onnistui tekemään uransa ennätyspisteet (10 maalia, 24 tehopistettä 42 ottelussa). Heinäkuussa 2023 hän allekirjoitti kahden vuoden jatkosopimuksen Avalanchen kanssa. Kuitenkin kaudella 2023–2024 hänen pelinsä ailahteli, ja maaliskuussa 2024 Avalanche kauppasi Byramin Buffalo Sabresiin vaihdossa Casey Mittelstadtiin. Sabresissa Byram löysi uutta puhtia ja kirjasi loppukaudesta yhdeksän tehopistettä 18 ottelussa. Heinäkuussa 2025 Byram solmi Sabresin kanssa kaksivuotisen ja yhteensä 12,5 miljoonan dollarin arvoisen jatkosopimuksen.

## Lähteet

## Aiheesta muualla
*
Lemnäs

**Lemnäs** on yksittäistilasta muodostuva maarekisterikylä Kemiönsaaren kunnassa. Lemnäs sijaitsee Kemiön kunnanosassa Norrlångvikenin merenlahden etelärannalla. Osa kylästä kuuluu Skinnarvikin suoja-alueeseen.

Lemnäsin alue sijoittuu lähinnä meren ja Lemnästräsketin väliselle maakaistaleelle. Kylän edustalla sijaitsee Granholmen. Lemnäsillä on myös eksklaavialue Kemiönsaaren länsipuolen saarilla, sillä Storöniin kiinni kasvanut Lemholm kuuluu Lemnäsiin.

Lemnäs on mainittu ensimmäisen kerran vuoden 1566 maakirjassa. Lemnäsistä on säilynyt verollepanokartta vuodelta 1701, minkä perusteella kylän ainoa tila on sijainnut nykyisellä paikallaan pienen nyppylän päällä ainakin 300 vuotta. Kylä on aina ollut Kemiön reuna-aluetta. 1980-luvulla sinne rakennettiin muutama kesämökki, mutta muutoin kylän vähäinen rakennuskanta on pysynyt samana.

## Lähteet
Subletten piirikunta

**Subletten piirikunta** () on Yhdysvaltojen Wyomingin osavaltiossa sijaitseva piirikunta. Sen väkiluku oli 9&nbsp;813 vuonna 2018 ja sen pinta-ala on 12&nbsp;784 neliökilometriä. Piirikunnan hallintokeskus Pinedale on myös sen suurin asutuskeskus.

Piirikunta perustettiin 15. helmikuuta 1921 ja se on saanut nimensä raja-asukas William Sublettelta.

## Asukkaat
Piirikunnan asukkaista 89,2 prosenttia on valkoisia ja 7,28 prosenttia latinalaisamerikkalaisia. 4,53 prosenttia puhuu myös muita kieliä kuin englantia. 98,7 prosenttia asukkaista on Yhdysvaltain kansalaisia. Piirikunnan väestön keski-ikä on 37,5 vuotta.

## Kuvia piirikunnasta

Tiedosto:Wind River Range (15398110907).jpg|Wind River Range.
Tiedosto:Overlooking Pinedale, WY from the east in the winter, Dec 2016.jpg|Pinedale.


## Lähteet
### Viitteet

## Aiheesta muualla
Conversen piirikunta

**Conversen piirikunta** () on Yhdysvaltojen Wyomingin osavaltiossa sijaitseva piirikunta. Sen väkiluku oli 13&nbsp;640 vuonna 2018 ja sen pinta-ala on 11&nbsp;046 neliökilometriä. Piirikunnan hallintokeskus Douglas on myös sen suurin asutuskeskus.

Piirikunta perustettiin 9. maaliskuuta 1888 ja se on saanut nimensä pankkiiri A.R. Converselta.

## Asukkaat
Piirikunnan asukkaista 91,3 prosenttia on valkoisia ja 7,82 prosenttia latinalaisamerikkalaisia. 5,48 prosenttia puhuu myös muita kieliä kuin englantia. 98,8 prosenttia asukkaista on Yhdysvaltain kansalaisia. Piirikunnan väestön keski-ikä on 40 vuotta.

## Kuvia piirikunnasta

Tiedosto:Esterbrook Medicine Bow NF.jpg|Medicine Bow National Forrest.
Tiedosto:Thunder Basin National Grassland (48412495662).jpg|Thunder Basin National Grassland.


## Lähteet
### Viitteet

## Aiheesta muualla
Henrik Kuningas

**Rolf Henrik Kuningas** (15. kesäkuuta 1951 – 3. elokuuta 2019) oli suomalainen pörssimeklari ja sijoittaja.

Kuningas opiskeli Hankenissa ja työskenteli virolaissyntyisen isänsä Oy Ferro-Tekno Ab -yrityksessä, joka välitti luxemburgilaista terästä Suomeen. Oman pankkiiriliikkeensä *Oy H. Kuningas & Co Ab*:n Kuningas käynnisti vuonna 1983. Liike palveli ammattisijoittajia, ja se kuului aikanaan Helsingin Pörssin suurimpiin välittäjiin. Vuonna 1987 Kuninkaan välittämä osuus Helsingin pörssin vaihdosta oli noin 11 prosenttia. Kuningas myi liikkeensä vuonna 1988 amerikkalaiselle sijoitusyhtiölle, minkä johdosta hän vaurastui. Pörssivälityksen liike lopetti vuonna 1991. Tämän jälkeen Kuningas siirtyi päätoimiseksi sijoittajaksi.

Kuningas osallistui vuonna 1989 neuvottelijana niin sanottuihin Kouri-kauppoihin. Kuningas tuomittiin 1990-luvulla arvopaperimarkkinarikoksesta ensimmäisenä Suomessa. Kuninkaalla oli oma sijoitusyhtiö Luxemburgissa. 

Kuningas toimi Luxemburgin kunniapääkonsulina vuodesta 1995 alkaen. Hän harrasti sulkapalloa ja golfia, ja edusti Suomea sulkapallon nelinpelin maaotteluissa 1970-luvun alkupuolella.

Hänen puolisonsa oli Luise Kavaleff-Kuningas (1950–2003). Heillä oli kolme lasta. Kuninkaat on haudattu Helsingissä Hietaniemen hautausmaalle.

## Lähteet
Espéraza

**Espéraza** on kunta Ranskan eteläosassa Auden departementissa Oksitanian alueella. Se sijaitsee Audejoen varrella noin 21 kilometriä Limoux’n kaupungista etelään.
 
Espéraza on ollut huomattava hattuteollisuuden keskus. Hattujen historia kaupungissa alkaa jo 1700-luvun puolella, mutta vuodesta 1830 lähtien teollisuus kasvoi voimakkaasti. Erityisesti rautatien valmistuminen vuonna 1878 oli piristysruiske kaupungille. Vuonna 1929 hattuteollisuudessa työskenteli lähes 3 000 työntekijää 14 paikallisessa tehtaassa, ja vuonna 1949 valmistui 1 400 000 hattua. Hattujen käyttö jäi kuitenkin pois muodista ja niiden valmistus hiipui vähitellen. Nykyään Espérazassa ei valmisteta enää lainkaan hattuja, mutta muistoksi siitä on perustettu hattumuseo *Musée de la chapellerie d'Espéraza*.  

Toinen paikkakunnan museo on paleontologinen dinosaurusmuseo *Le Musée des Dinosaures*. 

## Lähteet

## Aiheesta muualla

* Le Musée des Dinosaures
Ravilja Salimova

**Ravilja Nadžipovna Prokopenko** (o.s. **Salimova**, , 8. elokuuta 1941 Surxondaryon alue, Uzbekistanin SNT – 1. heinäkuuta 2019 Taškent, Uzbekistan) oli uzbekistanilainen, pelaajana Neuvostoliittoa edustanut, koripalloilija, maailman- ja euroopanmestari.

Salimova, myöhemmin Prokopenko, voitti Neuvostoliiton naisten maajoukkueessa maailmanmestaruuden Perussa 1964 ja Tšekkoslovakiassa 1967 sekä Euroopan mestaruuden Ranskassa 1962, Unkarissa 1964, Romaniassa 1966 ja Italiassa 1968. Prokopenko kuoli Taškentissa 77-vuotiaana 1. heinäkuuta 2019.

## Lähteet

## Aiheesta muualla
* Profiili FIBA Archive 
* Profiili FIBA Archive 
* Profiili FIBA Archive
Pedersören käräjätalo

**Pedersören käräjätalo** otettiin käyttöön sen valmistuttua vuonna 1787, ja se on ainoa alkuperäisellä paikallaan oleva käräjätalo Suomessa. Käräjätaloa kutsutaan myös nimellä Pietarsaaren käräjätalo. Käräjätalossa pidettiin oikeuden istuntoja vuoteen 1967 asti.  

Rakennuksessa on karoliininen pohjakaava, joka käsittää keskellä olevan käräjähuoneena toimineen salin ja samanlevyisen porstuan, keittiö ja kaksi kamaria. Luoteiskamari toimi nimismiehen huoneena ja koilliskamari Pietarsaaren pitäjän ja maalaiskunnan (Pedersöre) toimistona. Hirsiset sisäseinät on myöhemmin rintapaneloitu alaosasta ja tapetoitu yläosasta. Kattopinnat on maalattu valkoisiksi. Katto on alun perin ollut aumattu. Porstuassa oli käräjäväkeä varten kiinteät penkit. Pääsisäänkäynnin edessä oleva kuisti on rakennettu myöhemmin.

Käräjätalo on Pietarsaarenseudun seurakuntayhtymän omistuksessa, joka ylläpitää taloa sekä sen siustusta. Talon historian vaalimiseksi perustettiin vuonna 2014 yhdistys nimeltä Föreningen Pedersöre  tingshusmuseum rf.

## Lähteet
Erkki Järnfors

**Erkki Järnfors** (20. kesäkuuta 1926 Kärsämäki – 14. joulukuuta 1999 Kokemäki) oli suomalainen päätoimittaja ja pakinoitsija. 

Erkki Järnforsin vanhemmat olivat metsänvartija Kusti Järnfors ja Jenny Fredika Isola ja puoliso vuodesta 1953 toimittaja Eila Inki. Järnfors suoritti nuoriso-ohjaajan tutkinnon Suomen Nuoriso-opistossa Mikkelissä 1946 ja sosiaalipolitiikan tutkinnon Den Liberale Skole -oppilaitoksessa Tanskassa 1949 sekä opintoja Yhteiskunnallisessa korkeakoulussa sanomalehtilinjalla 1947–1948. Hän oli *[[Liitto (lehti)|Liiton]]* toimittaja 1951–1952, *[[Turunmaa (sanomalehti)|Turunmaan]]* toimittaja ja toimitussihteeri 1952–1953, *[[Maakansa|Maakansan]]* toimistonhoitaja 1953–1962 ja *[[Lalli (sanomalehti)|Lallin]]* päätoimittaja 1963–1981. Järnfors tuli myös tunnetuksi *Lallin* pakinoitsija *Eerikkinä*. Hän laati elokuvakäsikirjoituksia ja näytelmän *Päivä menee pulkkaan* (1974).

## Lähteet
Jagdbombergeschwader 43

**Jagdbombergeschwader 43** (JaBoG 43) oli Saksan ilmavoimien hävittäjäpommittajalennosto, joka oli sijoitettu Oldenburgin lentotukikohtaan.

## Historia
Lennosto muodostettiin 1. lokakuuta 1964 nimeämällä uudelleen Oldenburgin lentotukikohtaan sijoitettu Jagdgeschwader 72, johon liitettiin lakkautetun Aufklärungsgeschwader 54:n henkilöstö ja kalusto. Perustettaessa lennoston kalustona olivat Canadair Sabre Mk.6 -koneet, jotka vaihdettiin vuodesta 1966 alkaen Fiat G.91 -koneisiin. Lennosto nimettiin 1. toukokuuta 1967 Leichtes Kampfgeschwader 43:ksi. 

Lennoston nimeksi palautettiin 1. lokakuuta 1979 Jagdbombergeschwader 43.

Lennosto vastaanotti 23. lokakuuta 1980 ensimmäisen Alpha Jetinsä. Se lakkautettiin 13 vuotta myöhemmin 30. syyskuuta 1993.

## Komentajat
JaboG 43:n komentajina ovat olleet:
*everstiluutnantti Benno Schmieder 1. lokakuuta 1964 - 13. tammikuuta 1966
*eversti Heinz-Günter Kurig 14. tammikuuta 1966 - 

LeKG 43:n komentajina ovat olleet:
*eversti Heinz-Günter Kurig  - 7. syyskuuta 1970
*eversti Walter Bugl 8. syyskuuta 1970 - 8. lokakuuta 1974
*eversti Heinz Laube 9. lokakuuta 1974 - 30. syyskuuta 1979
*eversti Uwe Vieth 1. lokakuuta 1979 - 

JaboG 43:n komentajina ovat olleet:
*eversti Uwe Vieth  - 31. maaliskuuta 1981
*eversti Dieter Krah 1. huhtikuuta 1981 - 20. maaliskuuta 1986
*eversti Hans-Jürgen Merkle 21. maaliskuuta 1986 - 28. syyskuuta 1988
*eversti Rüdiger Schad 29. syyskuuta 1988 - 25. maaliskuuta 1991
*eversti Volkhard Dessau 26. maaliskuuta 1991 - 30. syyskuuta 1993

## Lähteet

## Aiheesta muualla
Valkomalawintonkija

**Valkomalawintonkija** (*Lethrinops albus*) on kirjoahventen (Cichlidae) heimoon kuuluva kalalaji. Charles Tate Regan kuvasi lajin tieteelle vuonna 1922.

## Koko ja ulkonäkö
Hopeamalawintonkijan suurin tavattu pituus on 16,5 senttimetriä.

## Elinympäristö ja levinneisyys
Laji elää makeissa, trooppisissa vesissä. Valkomalawintonkijaa on tavattu Malawista, jossa se elää kotoperäisenä Njassajärvessä. Se on pohjakala. Lajin uhanalaisuusluokitus on Kansainvälisen luonnonsuojeluliiton mukaan elinvoimainen.

## Lähteet
Suomi kesäparalympialaisissa 2020

**Suomi** osallistui 15. kertaa paralympialaisiin **[[Kesäparalympialaiset 2020|Tokion paralympialaisissa 2020]]**. Elokuuhun 2019 mennessä kolme suomalaista urheilijaa oli varmistanut paikan paralympialaisissa.

## Joukkue
### Ammunta

Jarkko Mylly sai paikan paralympialaisissa sijoituttaan toiseksi vuoden 2018 MM-kilpailuissa 10 metrin ilmakiväärin R3-luokassa. Tämä takasi paikan 10 metrin ilmakiväärin sekakilpailussa makuulta SH1.

### Jousiammunta

Jere Forsberg varmisti paikan paralympialaisissa sijoituttuaan kahdeksan parhaan joukkoon vuoden 2019 MM-kilpailuissa.

### Pyöräily
Suomi on varmistanut yhden paikan pyöräilyssä rankingin perusteella.

### Ratsastus
Suomella oli kaksi pararatsastajaa Tokiossa, Pia-Pauliina Reitti ja Katja Karjalainen. 
Paralympialaiset olivat Pia-Pauliina Reitin ensimmäiset.

## Lähteet
Vukica Mitić

**Vukica Mitić** (, 7. joulukuuta 1953 Belgrad, Serbian ST – 27. kesäkuuta 2019 Belgrad, Serbia) oli Jugoslaviaa edustanut koripallon olympiamitalisti.

Mitić saavutti Jugoslavian naisten maajoukkueessa olympiapronssia Moskovassa 1980, EM-hopeaa Puolassa 1978 ja EM-pronssia Jugoslaviassa 1980. Hän kuului maajoukkueen kokoonpanoon myös Ranskan EM-kilpailuissa 1976. Seuratasolla Mitić edusti ŽKK Crvena zvezdaa voittaen muun muassa seitsemän Jugoslavian mestaruutta, viisi Jugoslavian cup-mestaruutta ja vuonna 1979 Euroopan Mestarien Cupin mestaruuden. Mitić kuoli Belgradissa 65-vuotiaana 27. kesäkuuta 2019.

## Lähteet
* Vukica Mitić Bio, Stats, and Results Olympics at Sports-Reference.com 

### Viitteet

## Aiheesta muualla
* Profiili FIBA Archive
Dylan Cozens

**Dylan Cozens** (s. 9. helmikuuta 2001 Whitehorse, Yukon, Kanada) on kanadalainen jääkiekkoilija, joka edustaa NHL-joukkue Ottawa Senatorsia. Hän on pelipaikaltaan keskushyökkääjä, joka osaa pelata laidassa. Cozensista tuli ensimmäinen pelaaja Yukonista, joka on varattu NHL:ään ensimmäisellä kierroksella, kun Buffalo Sabres valitsi hänet  seitsemäntenä pelaajana. Cozens tunnetaan hyvänä kahden suunnan hyökkääjänä ja hänellä on hyvä peliäly. Helmikuussa 2023 Cozens teki Sabresin kanssa seitsemän vuoden mittaisen ja yhteensä 49,7 miljoonan dollarin arvoisen jatkosopimuksen. 

Maaliskuussa 2025 Sabres kauppasi Cozensin, Dennis Gilbertin ja toisen kierroksen varausvuoron vuoden 2026 varaustilaisuudessa Ottawa Senatorsiin vaihdossa Joshua Norrikseen ja Jacob Bernard-Dockeriin.

## Lähteet
* 

### Viitteet
Malawintonkijat

**Malawintonkijat** (*Lethrinops*) on kirjoahventen (Cichlidae) heimoon kuuluva kalasuku. Sen edustajia tavataan endeemisenä Njassajärvessä Malawissa Itä-Afrikassa. *Lethrinops*-lajeja voidaan pitää akvaariossa. Yhteensä sukuun kuuluu 24 lajia. Suvun suurin laji on aavemalawintonkija (*Lethrinops mylodon*), joka voi ainoana kasvaa yli 20-senttiseksi.

Lajit joilla on suomenkielinen nimi FishBasen mukaan:

* Valkomalawintonkija (*Lethrinops albus*)
* Hopeamalawintonkija (*Lethrinops argenteus*)
* Kultamalawintonkija (*Lethrinops auritus*)
* Jalomalawintonkija (*Lethrinops christyi*)
* Vihermalawintonkija (*Lethrinops furcifer*)
* Hoikkamalawintonkija (*Lethrinops leptodon*)
* Malawintonkija (*Lethrinops lethrinus*)
* Airomalawintonkija (*Lethrinops longimanus*)
* Sulkamalawintonkija (*Lethrinops longipinnis*)
* Kuumalawintonkija (*Lethrinops lunaris*)
* Piikkimalawintonkija (*Lethrinops macracanthus*)
* Melamalawintonkija (*Lethrinops macrochir*)
* Isosilmämalawintonkija (*Lethrinops macrophthalmus*)
* Raitamalawintonkija (*Lethrinops marginatus*)
* Seulamalawintonkija (*Lethrinops microdon*)
* Pilkkumalawintonkija (*Lethrinops microstoma*)
* Aavemalawintonkija (*Lethrinops mylodon*)
* Linssimalawintonkija (*Lethrinops oculatus*)

## Lähteet
Leïla Slimani

**Leïla Slimani** (s. 3. lokakuuta 1981 Rabat, Marokko) on marokkolaissyntyinen Ranskassa asuva kirjailija ja toimittaja.

## Lapsuus ja perhe
Slimanin äiti Béatrice-Najat on puoliksi ranskalainen, puoliksi algerialainen ja oli yksi ensimmäisiä naislääkäreitä Marokossa. Slimanin isänsä oli marokkolainen Othmane, joka oli opiskellut Ranskassa ja Marokossa hän työskenteli pankkimaailmassa. Perheen kotikieli oli ranska, ja Slimani kävi ranskankielistä koulua.

## Opiskelu
Slimani muutti 18-vuotiaana Ranskaan opiskelemaan 1999. Hän matkusti kuitenkin aluksi Itä-Euroopassa muutaman kuukauden, minkä jälkeen hän palasi Pariisiin ja kokeili näyttelijän uraa marokkolaisen ohjaajan kanssa. Hän kuitenkin totesi olevansa keskinkertainen näyttelijä eikä kiinnostunut alasta ja alkoi opiskella ESCP Business Schoolissa media-alaa. Slimani avioitui vuonna 2008. Samana vuonna Slimanille tarjottiin pariisilaisesta L'Express-lehdestä palkatonta harjoittelupaikkaa, mikä ei käynyt Slimanille. Toimituspäällikkö neuvoi häntä tiedustelemaan paikkaa Jeune Afrique -lehdestä, mistä hän sai vakituisen toimittajan paikan.

## Tunnustukset
Slimanin teos *Adèle* (*Dans le jardin de l'ogre*, 2014) sai Marokon suurimman kirjallisuuspalkinnon La Mamounia -palkinnon vuonna 2015. *Kehtolaulu* (*Chanson douce*, 2016) sai Goncourt-palkinnon vuonna 2016 ja Grand prix des lectrices de Elle palkinnon vuonna 2017. Ranskan presidentti Emmanuel Macron nimitti Slimanin Ranskan kulttuurin ja kielen lähettilääksi vuonna 2017.

## Teokset
### Suomennokset
* 
* 
* 
* 

### Alkuteokset
* 
* 
* 
* 
* 
* 

## Lähteet

## Aiheesta muualla

*